text: Quant li rois ceste chose entent,
   D'une part apela sa gent
   Et son conseil pour demander
   Comment il en porra ouvrer.
   Li un le jujoient à mort.
   Aucun disoient c'iert à tort,
   PageV01P122
   Et que grans damages seroit
   De tel home s'on l'ocioit.
   Plusour dient c'on li coupast
   I poing, et puis si s'en alast.
   L'uns disoit avant, l'autre arrier.
   Grand debat avoit au jugier.
   En la fin fu li acors fais
   À ce que il seroit desfais.
  